पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ लोक सेवा आयोग (CGPSC) ने राज्य सेवा मुख्य परीक्षा स्थगित कर दी है। यह परीक्षाएं 18 से 21 जून तक आयोजित की जानी थी, जिसे फिलहाल के लिए टाल दिया गया है। इसके साथ ही आयोग ने परीक्षा के लिए रजिस्ट्रेशन की आखिरी तारीख भी बढ़ा दी है। अब कैंडिडेट्स परीक्षा के लिए 20 मई आवेदन कर सकेंगे। इस बारे में आयोग ने psc.cg.gov.in पर नोटिफिकेशन जारी कर जानकारी दी।
21 मई को ओपन होगी करेक्शन विंडो
जारी नोटिफिकेशन के मुताबिक देश में कोरोना फिर से बढ़ते मामलों को देखते हुए परीक्षा फिलहाल टाल दी गई है। वहीं, परीक्षा का नई तारीख के बारे में कैंडिडेट्स को परीक्षा से 15 दिन पहले जानकारी दे दी जाएगी। इसके अलावा कैंडिडेट्स के लिए करेक्शन विंडो 21 मई को दोपहर 12 बजे से खुल जाएगी। कैंडिडेट्स 27 मई रात 11.59 बजे तक एप्लीकेशन फॉर्म में करेक्शन कर सकते हैं।
175 पदों पर होगी नियुक्ति
इस परीक्षा के जरिए राज्य के विभिन्न विभागों में कुल 175 पदों पर नियुक्ति की जाएगी। छत्तीसगढ़ राज्य सेवा प्रीलिम्स परीक्षा 2020 का आयोजन 14 फरवरी 2021 को किया गया था। जिसके नतीजे 14 मार्च, 2021 को जारी किए गए थे। प्रीलिम्स परीक्षा में कुल 2763 कैंडिडेट्स को मुख्य परीक्षा के लिए सफल घोषित किया गया था। परीक्षा से जुड़ी ज्यादा जानकारी के लिए कैंडिडेट्स ऑफिशियल वेबसाइट विजिट कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn